Sok a farok
Megnyilvánulásai a pártként való mûködés komolytalan voltára utalnak.
A Fõvárosi Törvényszék elutasította a Kétfarkú Kutya Párt nyilvántartásba vételi kérelmét. Indoklásában a bíróság egyebek között megállapította, hogy egy párt esetében meg kell lennie a név, a cél és a tevékenység összhangjának. Esetünkben ez nem állapítható meg, mert „a párt neve nem fejezi ki annak valós mûködését, tevékenységét, és ezáltal nem felel meg a névvalódiság követelményének".
Ellentétben a már mûködõ pártokkal – teszem hozzá én. A logika szerint ugyanis a bejegyzett pártoknál ennek stimmelnie kell. Ilyen például a Fidesz – MPSZ, amely eredetileg ugyebár Fiatal Demokraták Szövetségeként indult. Hogy mást ne mondjak, a jelenlegi Országgyûlés elsõ ülését a doyen, a fideszes Horváth János indította. Akkor még csak 89 éves volt.
A Magyar Szocialista Párt is rendben van tehát. Ahogy a Wikipédia írja, a szocialista ember elveti a magánérdek elsõdlegességét, a kollektivizmus, a társadalmi egyenlõség, a szolidaritás híve. Az ne zavarjon senkit, hogy az MSZP soraiban ott tolong nem kevés milliárdos, akik nem igazán vetik el és meg a magánérdeket. Mondjuk mint egykori miniszterelnökeik, Medgyessy vagy Gyurcsány. S ha ezen a vonalon a parlamenten kívülre tekintünk, a szociáldemokratáknál mostanság túrta ki Schmuck Andor az elnöki posztról Kapolyi Lászlót. Tipikus szocdem típusok mindketten.
S hogy tényleg Lehet Más a Politika, azt a még mindig ifjúnak számító párt kezdõ tagságának úgy a fele bizonygathatja csupán, mert – hasonlóan az összes eddigi politikai csoportosuláshoz – már átesett az elsõ nagy belviszályon és az elsõ osztódáson. Ennyit a névvalódiságról.
Vizsgálta a törvényszék a társaság tevékenységét, s annak komolyságát. Megállapította, hogy a Kétfarkú Kutya Párt „megnyilvánulásai a pártként való mûködés komolytalan voltára utalnak". Nevezetesen azért, mert olyanokat ígér, mint a világbéke bevezetése, az örök élet, az ingyensör és az ózonlyuk befoltozása. Ezek nevetséges képtelenségek, nem úgy, mint az egymillió új munkahely vagy a söralátétnyi adóbevallás. Ennyit pedig a komolyságról.
Szerintem tehát helye van a Kétfarkú Kutya Pártnak a magyar politikai palettán. Igaz, õk õszintén hantáznak. Valószínû, éppen ez a baj velük. S itt Rodolfo jut eszembe. Mert hogy is mondta? Figyeljék a kezemet, mert csalok!
jegyzet